নামকরনঃ  বাজিতপুর  নামের উৎপত্তি সম্মন্ধে দুটি জনশ্রুতিতে আছে। এর মধ্যে প্রথমটি হলো মুগল আমলে বায়োজিদ খাঁ নামক জনৈক রাজ কর্মচারী তার অপর তিন ভ্রাতা ভাগল খাঁ, পৈলন খাঁ ও দেলোয়ার খাঁ সহ দিল্লী থেকে এসে এখানে অবস্থান করেন। কিছুদিন পর তারা বাজিতপুর এর আশেপাশে ৪টি স্থানে স্ব-স্ব বাসস্থান ঠিক করে নেওয়ার পর বায়োজিদ খাঁর বাসস্থানের নামে বায়োজিদপুর পরে উচ্চারণ বিবর্তনে তা হয় বাজিতপুর। এই রম্নপে পৈলন খাঁর নামে পৈলনপুর এবং ভাগল খাঁর নামে ভাগলপুরও দেলোয়ার খাঁর নামে দিলালপুর বলে পরিচিতি লাভ করে।